জনজাতিকৰণ আৰু কমতাপুৰ ৰাজ্য গঠনৰ প্ৰসংগত পুনৰ সৰৱ হৈ পৰিছে সদৌ কোচ ৰাজবংশী ছাত্ৰ সন্থা চমুকৈ আক্ৰাছু । সংগঠনটোৱে বিভিন্ন সময়ত এই দুটা প্ৰসংগক লৈ আন্দোলন, ধৰ্ণা, বন্ধ, পথ অৱৰোধ কাৰ্যসূচী গ্ৰহণ কৰি আহিছে যদিও কেন্দ্ৰীয় চৰকাৰ তথা ৰাজ্য চৰকাৰে বিষয়টো সন্দৰ্ভত কোনো গুৰুত্ব প্ৰদান নকৰাত পুনৰ আন্দোলনৰ কাৰ্যসূচী গ্ৰহণ কৰিব বুলি সংগঠনটোৱে বুধবাৰে এক সংবাদমেল যোগে প্ৰকাশ কৰে।
আক্ৰাছুৰ বঙাইগাঁও বৰপাৰাস্থিত মুখ্য কাৰ্যালয়ত আয়োজন কৰা সংবাদমেলত পৰৱৰ্তী আন্দোলনৰ কাৰ্যসূচী ঘোষণা কৰি অহা ২৮ আগষ্টত ৰাজহুৱা স্থানত ক'লা পতাকা উত্তোলন কৰি ৰাজ্যজুৰি পালন কৰিব 'প্ৰতাৰণা দিৱস'।
আনহাতে ২৯ আগষ্টৰ পুৱা ৫ বজাৰ পৰা ৩৬ ঘণ্টীয়া অসম তথা কমতাপুৰ বন্ধৰ আহ্বান জনায়। ইয়াৰ পাছতো যদি চৰকাৰে কমতাপুৰ ৰাজ্য গঠন আৰু জনজাতিকৰণৰ ক্ষেত্ৰত বাস্তৱ পদক্ষেপ গ্ৰহণ নকৰে তেনেহ'লে অহা ১০ ছেপ্তেম্বৰৰ পুৱা ৫ বজাৰ পৰা ১০০ ঘণ্টীয়া চকাবন্ধ কাৰ্যসূচী পালন কৰা হ'ব।
ইফালে ইমানবোৰ কাৰ্যসূচীৰ পাছতো যদি চৰকাৰে ইতিবাচক সিদ্ধান্ত নলয় তেন্তে অহা ২৭ ছেপ্তেম্বৰৰ পৰা অনিৰ্দিষ্টকালীনভাৱে ৰাষ্ট্ৰীয় ঘাইপথ অৱৰোধ কাৰ্যসূচী গ্ৰহণ কৰিব বুলি সংগঠনটোৰ নেতৃত্বই হুংকাৰ প্ৰদান কৰে।
উল্লেখযোগ্য যে সংবাদমেলত আক্ৰাছুৰ সভাপতি অৰুণ কুমাৰ ৰায়ে জানিবলৈ দি কয় যে ১৯৪৯ চনৰ ২৮ আগষ্টত কোচবিহাৰ ৰাজ্য আৰু ভাৰত চৰকাৰৰ মাজত চুক্তি অনুষ্ঠিত হৈ কোচবিহাৰ ৰাজ্য ভাৰতৰ সৈতে চামিল হৈছিল। আৰু চুক্তি অনুসৰি ভাৰত চৰকাৰে কোচবিহাৰক 'গ' শ্ৰেণীৰ ৰাজ্য হিচাপে স্বীকৃতি দিব লাগিছিল যদিও আজি পৰ্যন্ত মৰ্যাদা নোপোৱাত সেয়ে উক্ত দিনা 'প্ৰতাৰণা দিৱস' হিচাপে পালন কৰাৰ সিদ্ধান্ত লৈছো।
জানিব পৰা মতে ২১ আগষ্টৰ দিনা বঙাইগাঁৱত আক্ৰাছু আৰু ইয়াৰ ভাতৃ-ভগ্নী সংগঠনসমূহৰ সমিতিৰ কেন্দ্ৰীয় কাৰ্যনিৰ্বাহক সভাতে এই আন্দোলন কাৰ্যসূচী গ্ৰহণ কৰাৰ সিদ্ধান্ত লোৱা হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
